13. ΒΑΣΙΛΙΚΟΝ ΔΙΑΤΑΓΜΑ υπ' αριθ. 257 της 23 Μαρτ./11 Απρ. 1968 (ΦΕΚ Α' 76) Περί επεκτάσεως διατάξεών τινων του Ν.Δ. 4589/1966 "περί ρυθμίσεως Εκκλησιαστικών ζητημάτων κλπ." και επί της εν Κρήτη Ορθοδόξου Εκκλησίας. Έχοντες υπ’ όψη: 1)Τας διατάξεις του άρθρ. 10 του Ν.Δ. 4589/1966 "περί ρυθμίσεως Εκκλησιαστικών ζητημάτων κλπ." (ΦΕΚ 239 τ.Α') και του  άρθρ. 2 του Α.Ν. 137/1967 (ΦΕΚ 169 τ.Α'),  2)τας από 28.11.1966 και 3.8.1967 αποφάσεις  της Ιεράς Επαρχιακής Συνόδου της (Αντί της σελ. 390,13(β)  Σελ. 390,13(γ) Τεύχος 383 – Σελ. 129 Εκκλησία Κρήτης 33.Κ.α.10-13 295 εν Κρήτη Ορθοδόξου Εκκλησίας, 3)το υπ' αριθ. 47/25.1.1967 έγγραφον του Οικουμενικού Πατριαρχείου, 4)την γνώμην του Α.Σ.Δ.Υ. περιλαμβανομένην εν τη υπ' αριθ. 737/8.1.1967 πράξει αυτού και 5)την υπ' αριθ. 66/31.1.1968 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και Εξωτερικών Υπουργών, απεφασίσαμεν και διατάσσομεν : Άρθρ.1.-1. Η παρ. 1 του άρθρ. 4 και αι παρ. 1, 2, 3 και 4 του άρθρ. 5 του Ν.Δ. 4589/1966 ως και η παρ. 2 του άρθρ. 3 του Α.Ν. 3/1967, έχουσιν ανάλογον εφαρμογήν και επί του Αρχιεπισκόπου Κρήτης και επί των Αρχιερέων Μητροπολιτών της εν Κρήτη Ορθοδόξου Εκκλησίας. 2.Δια την εφαρμογήν των υπό των διατάξεων των παρ. 1, 2 και 3 του άρθρ. 5 του Ν.Δ. 4589/1966 οριζομένων, προκειμένου περί των Αρχιερέων της Εκκλησίας της Κρήτης, αρμοδία καθίσταται η Ιερά Επαρχιακή Σύνοδος της Εκκλησίας της Κρήτης. Το Ν.Δ. 4589/1966 και ο Α.Ν. 3/1967 παρατίθενται εν τόμ. 33 σελ. 40, 04 και 40, 07. Άρθρ.2.-.1.Αι διατάξεις της παρ. 1 του άρθρ. 6 του Ν.Δ. 4589/1966 περί των αποδοχών του Αρχιεπισκόπου Αθηνών, των εν ενεργεία Μητροπολιτών της Εκκλησίας της Ελλάδος και των Βοηθών Επισκόπων, εφαρμόζονται αντιστοίχως και επί του Αρχιεπισκόπου Κρήτης των εν ενεργεία Μητροπολιτών της εν Κρήτη Ορθοδόξου Εκκλησίας και του βοηθού Επισκόπου του Αρχιεπισκόπου Κρήτης. 2.Τα έξοδα παραστάσεως δια τον Πρόεδρον και τα μέλη της Ιεράς Επαρχιακής Συνόδου Κρήτης ορίζονται τα αυτά προς τα υπό της παρ. 1 του άρθρ. 6 του Ν.Δ. 4589/1966 προβλεπόμενα δια τον Πρόεδρον και τα μέλη της Διαρκούς Ιεράς Συνόδου της Εκκλησίας της Ελλάδος. 3.Η κατ' εφαρμογήν του παρόντος άρθρου προκαλουμένη επί πλέον της καταβαλλομένης σήμερον υπό των ΟΔΜΠ Κρήτης δαπάνη, δια την μισθοδοσίαν του Αρχιεπισκόπου των Μητροπολιτών και του βοηθού Επισκόπου, βαρύνει κατά τα 3/4 τον κρατικόν προϋπολογισμόν. 4.Τα εκ γάμων και διαζυγίων δικαιώματα των Αρχιερέων της εν Κρήτη Εκκλησίας περιέρχονται υποχρεωτικώς εις τους οικείους ΟΔΜΠ Κρήτης προς μερικήν κάλυψιν της εκ της εφαρμογής της παρ. 1 του παρόντος άρθρου, προκαλουμένης οικονομικής επιβαρύνσεως αυτών. Ειδικώς δια τον Αρχιεπίσκοπον Κρήτης τα εκ γάμων και διαζυγίων δικαιώματα, περιέρχονται μόνον κατά τα 3/4 εις τον ΟΔΜΠ Ηρακλείου Κρήτης. Σελ. 390,14(γ) Τεύχος 383 – Σελ. 130 5.Τα δικαιώματα των Αρχιερέων της εν Κρήτη Εκκλησίας εκ των πάσης φύσεως ιεροπραξιών περιέρχονται υποχρεωτικώς εις το Τ.Α.Κ.Ε. και διατίθενται συμφώνως προς τα υπό των εδαφ. 3 και 4 της παρ. 3 του άρθρ. 6 του Ν.Δ. 4589/1966 οριζόμενα. Άρθρ.3.-Η διάταξις της παρ. 6 του άρθρ. 6 του Ν.Δ. 4589/1966, περί ελέγχου της οικονομικής διαχειρίσεως των Μητροπόλεων ως Νομικών Προσώπων Δημοσίου Δικαίου, των Ιερών Μονών και της διατηρητέας Μοναστηριακής περιουσίας, έχει εφαρμογήν και επί της εν Κρήτη Εκκλησίας. Άρθρ.4.-Από της δημοσιεύσεως του παρόντος, αι διατάξεις του άρθρ. 8 του Ν.Δ. 4589/1966 εφαρμόζονται αναλόγως και επί της εν Κρήτη Ορθοδόξου Εκκλησίας, της Ιεράς Επαρχιακής Συνόδου της Εκκλησίας της Κρήτης ασκούσης τας αυτάς αρμοδιότητας προς τας της Ιεράς Συνόδου της Εκκλησίας της Ελλάδος. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 